62020CO0255_INF
Digriet tal-Qorti tal-Ġustizzja (Is-Seba’ Awla) tad‑9 ta’ Novembru 2021 –Agenzia delle dogane e dei monopoli – Ufficio delle dogane di Gaeta
(Kawża C‑255/20) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Tassazzjoni – Armonizzazzjoni tal-leġiżlazzjonjiet – Dazji tas-sisa – Direttiva 92/12/KEE – Artikolu 3(2) – Direttiva 2008/118/KE – Artikolu 1(2) – Taxxi indiretti addizzjonali fuq il-prodotti suġġetti għad-dazju tas-sisa – Taxxa reġjonali fuq il-bejgħ ta’ karburant għall-vetturi bil-mutur – Għanijiet speċifiċi – Assenza”
Dispożizzjonijiet fiskali – Armonizzazzjoni tal-leġiżlazzjonjiet – Dazji tas-sisa – Direttiva 2008/118 – Prodotti suġġetti għad-dazju tas-sisa – Leġiżlazzjoni nazzjonali li tistabbilixxi taxxa reġjonali fuq il-bejgħ ta’ karburant għall-vetturi bil-mutur – Taxxa intiża unikament sabiex tikkontribwixxi għall-baġit tal-awtoritajiet lokali – Assenza ta’ skop speċifiku – Inammissibbiltà
(Direttiva tal-Kunsill 2008/118, Artikolu 1(2))
(ara l-punti 28, 32 sa 37, 40, u d-dispożittiv)
Dispożittiv
L-Artikolu 1(2) tad-Direttiva tal-Kunsill 2008/118/KE tas‑16 ta’ Diċembru 2008 dwar l-arranġamenti ġenerali għad-dazju tas-sisa u li jħassar id-Direttiva 92/12/KEE għandu jiġi interpretat fis-sens li jipprekludi leġiżlazzjoni nazzjonali li tistabbilixxi taxxa reġjonali fuq il-bejgħ ta’ karburant għall-vetturi bil-mutur, peress li, billi d-dħul minn din it-taxxa huwa intiż biss sabiex jikkontribwixxi, b’mod ġenerali, għall-baġit tal-awtoritajiet lokali, din ma tistax titqies li tfittex “għan speċifiku” fis-sens ta’ din id-dispożizzjoni.
(
1
)	ĠU C 279, 24.8.2020.